มาทำธุระที่โรงพยาบาลเลยแวะกินข้าวเย็นที่นี่ด้วยเลย โรงอาหารจะอยู่ในตึกสมเด็จเทพรัตน์ ชั้น1 หาง่ายมากๆ เพราะทั้งตึกจะมีป้ายบอกทางแทบทุกหัวเลี้ยว

อาหารทุกอย่างราคาย่อมเยาว์ สด สะอาด และกินอิ่ม ที่สั่งวันนี้เป็นข้าวแกงมังสวิรัติ (คั่วกลิ้งกับผัดผักบล็อกโคลี่) ปริมาณเต็มจาน แค่ 27 บาทเอง ซึ่งราคาแบบนี้หากินใน กทม. ยากมาก น้ำดื่มมีทั้งที่ให้กดฟรีจากตู้กดน้ำ และมีบรรจุขายเป็นขวด ขวดละ 7 บาท 

สภาพโรงอาหารสะอาดและกว้างขวาง มีโต๊ะให้นั่งหลากหลาย เหมาะทั้งนั่งทานคนเดียว หรือมากันหลายคน นอกจากนั้นยังมีคนคอยทำความสะอาดและเก็บจานข้าวตลอดเวลา โดยรวมคือประทับใจกับระบบของโรงอาหารที่นี่ค่ะ 